মদিনা প্রবাসী ফোরামের উদ্যোগে মহান বিজয় দিবস উপলক্ষে আলোচনা সভা

জাহেদুল ইসলাম, মদিনা থেকে:

মহান বিজয় দিবস উপলক্ষে সৌদি আরব মদিনা প্রবাসী ফোরামের উদ্যোগে আলোচনা সভা ও দোয়া মাহফিল অনুষ্ঠিত হয়েছে।

সোমবার (১৬ ডিসেম্বর) রাতে সৌদি আরবের মদিনায় এ আলোচনা সভা ও দোয়া মাহফিল অনুষ্ঠিত হয়।

সৌদি আরবের মদিনা প্রবাসী ফোরামের সভাপতি আব্দুস সামাদ আজাদের সভাপতিত্বে উক্ত আলোচনা সভায় প্রধান অতিথি হিসেবে বক্তব্য রাখেন রেমিটেন্স যোদ্ধা আব্দুল মন্নান।

উক্ত অনুষ্ঠানে আরো বক্তব্য রাখেন- মদিনা প্রাবসী ফোরামের সিনিয়র সহ-সভাপতি মুহাম্মদ এরশাদ, সহ-সভাপতি মুহাম্মদ বেলাল উদ্দিন, সাংগঠনিক সম্পাদক মীর কামাল, সিনিয়র সদস্য রফিকুল ইসলাম, মুহাম্মদ হারুন, মুহাম্মদ মোরশেদ, মোহাম্মদ মোরশেদ আলম প্রমূখ।

এসময় উপস্থিত ছিলেন- মদিনা প্রবাসী ফোরামের সহ-সভাপতি আতিকুর রহমান সোহেল, প্রচার সম্পাদক মুহাম্মদ সোহেল, সমাজসেবা সম্পাদক নজরুল ইসলাম, সিনিয়র সদস্য মুহাম্মদ ওসমান, ওয়াহিদুল ইসলাম প্রমূখ।