বাংলাদেশসহ ১৪ দেশকে ভিসা দেবে না সৌদি আরব

বাসস :

সৌদি আরব, ভারতসহ ১৪টি দেশের ভিসা নীতিতে কিছুটা পরিবর্তন এনেছিল গত ফেব্রুয়ারিতে। তখন সৌদি কর্তৃপক্ষ জানিয়েছিল, এই দেশগুলোর নাগরিকদের এবার ‘সিঙ্গল এন্ট্রি’ ভিসা দেবে তারা।

তবে এবার হজের আবহে ভারতসহ ১৪ দেশের নাগরিকদের ভিসা সংক্রান্ত ‘সাময়িক বিধিনিষেধ’ জারি করলো সৌদি আরব। সে দেশের পররাষ্ট্রমন্ত্রী জানিয়েছেন, সংশ্লিষ্ট দেশগুলোর বাসিন্দাদের সাময়িকভাবে ‘ওয়ার্ক ভিসা’ দেওয়া স্থগিত রাখা হয়েছে।

ভারতের সরকারি বার্তা সংস্থা পিটিআই জানায়, ভারত ছাড়াও পাকিস্তান, বাংলাদেশ, মিশর, ইন্দোনেশিয়া, জর্ডন, ইয়েমেন, সুদান, ইরাক, ইথিওপিয়া, নাইজেরিয়া, লিবিয়া, কেনিয়া এবং তুরস্ক রয়েছে এই তালিকায়।

সাধারণ ভাবে ‘ওয়ার্ক ভিসা’ নিয়ে সংশ্লিষ্ট দেশগুলোর নাগরিকেরা সৌদিতে কাজ করতে যান। হজের সময় অতিরিক্ত জমায়েত এড়াতেই সাময়িকভাবে এই পদক্ষেপ নেয়া হয়েছে বলে সরকারি সূত্র জানিয়েছে।

উল্লেখ্য, এর আগে গত ফেব্রুয়ারিতে ভারতসহ ১৪টি দেশের ভিসা নীতিতেও পরিবর্তন এনেছিল সৌদি আরব। জানিয়েছিল, এই দেশগুলোর নাগরিকদের এবার ‘সিঙ্গল এন্ট্রি’ ভিসা দেবে তারা। অর্থাৎ ওই ভিসা দেখিয়ে এক বারই সে দেশে প্রবেশ করতে পারবেন ভারত, পাকিস্তান, বাংলাদেশসহ ১৪টি দেশের নাগরিকরা। ভিসার মেয়াদ ৩০ দিন।

দেশের মঙ্গলে দোয়া চাইলেন প্রধান উপদেষ্টাদেশের মঙ্গলে দোয়া চাইলেন প্রধান উপদেষ্টা
অভিযোগ, এতদিন ১৪টি দেশের কিছু বাসিন্দা সৌদির ভিসা নিয়ে হজের সময় নাম অন্তর্ভুক্ত না করিয়েই মক্কায় চলে যেতেন। এর ফলে সেখানে ভিড় বাড়ত। এবার তা বন্ধ করার জন্য নতুন ব্যবস্থা চালু হয়েছে।