প্যারিসে নোয়াখালী এসোসিয়েশনের আত্নপ্রকাশ

ইয়াছির আরাফাত খোকন
প্যারিস, ফ্রান্স।

আমাদের গর্ব আমরা নোয়াখালীর সন্তান । সৃষ্টির শুরু থেকে মানুষ ভাগ্যের সন্ধানে এক স্থান থেকে অন্য স্থানে পাড়ি জমিয়েছে আমরাও তার ব্যাতিক্রম নই । তারই ধারা বাহিকতায় আমারা ফ্রান্সের প্যারিসে ।একে অপরের সাহায্য সহযোগিতায় এগিয়ে যাওয়ার উদ্দেশ্যে থেকে দীর্ঘদিনের পরিকল্পনা বাস্তবায়ন হলো প্যারিসের বুকে নোয়াখালী এসোসিয়েশন।
বিশ্বাস, সহানুভূতি এবং পারস্পরিক সহযোগিতা ও আন্তরিকতা উপর ভিত্তি করে নোয়াখালী জেলার মানুষের মধ্যে সৌহার্দ্যপূর্ণ বন্ধন তৈরি করার জন্য কাজ করবে নোয়াখালী এসোসিয়েশন। সংগঠনের লক্ষ্য ও উদ্দেশ্য জানা যায় প্রবাসে আসা বাংলাদেশিদের নবাগতদের কাজের ও রুমের ব্যবস্থা করা বিপদে আপদে পাশে থাকা আইনগত সহযোগিতা করা, ফান্সে বসবাসরত সংগঠনের সদস্যদের খেলাধুলা ও সাংস্কৃতিক আয়োজনের মাধ্যমে মানসিকভাবে সুস্থ রাখা। পাশাপাশি বাংলাদেশের যেকোনো দুর্যোগপূর্ণ সময়ে সহযোগিতার হাত বাড়িয়ে দেওয়া। নোয়াখালী ভৌগলিকভাবে নিম্ন অঞ্চল হওয়ায় প্রাকৃতিক দুর্যোগে আক্রান্ত হয় এমন দুর্যোগপূর্ণ সময়ে মাতৃভূমি নিজ জেলা নোয়াখালী বাসীর পাশে থাকায় সংগঠনের মূল লক্ষ্য উদ্দেশ্য। সম্প্রীতি দেখা যায় প্রবাসে পরিবার-পরিজন ও বন্ধুবান্ধব ছাড়া একঘেয়ে রোবটিক জীবনে বিভিন্ন চিন্তা ও ডিপ্রেশনের কারণে আত্মহত্যার ও ষ্টোকের প্রবণতা বেড়েছে। এ থেকে পরিত্রান পাওয়ার একমাত্র উপায় কাজ শেষে খেলাধুলা, বিনোদন, সামাজিক সাংস্কৃতিক অনুষ্ঠানের মাধ্যমের নিজেকে চিন্তা মুক্তরাখা।তাই নোয়াখালী এসোসিয়েশন এমন উদ্যোগে ফ্রান্স অবস্থানরত বাংলাদেশি কমিউনিটি নেত্ববৃন্ধ সাধুবাদ জানিয়েছে। সংগঠনের সফলতা কামনা করেন।

ফ্রান্স এর প্যারিসের একটি ব্যক্তি মালিকানাধীন হলে নোয়াখালী এসোসিয়েশন ফ্রান্স এর প্রথম সাধারন সভা অনুষ্ঠিত হয়। উক্ত সভায় নতুন কমিটি ২০২৪ এর ঘোষনা করেন সংগঠনের উপদেষ্টা জনাব আবাদুল জলিল সামাদ।সর্বসম্মতিক্রমে নবর্নিবাচিত সভাপতি মো: বাহার উদ্দিন,সাধারন সম্পাদক ইখলাস হক,সাংগঠনিক সম্পাদক ইমরান হেসেন,কোষাধ্যক্ষ সম্পাদক কফিল আলম রায়হান সহ ৮১ সদস্যের কমিটি গঠন করা হয়। অনুষ্ঠানে শুভেচ্ছা বক্তব্য রাখেন সিনিয়র সহ সভাপতি জনাব মোহাম্মদ জহির।
সাধারণ সভা পরিচালনা করেন যুগ্ম সাধারন সম্পাদক ফরহাদ চৌধুরী চয়ন ও মেহেদি রনি।গঠনতন্ত্র এবং লক্ষ্য ও উদ্দেশ্য নিয়ে লিখিত বক্তব্য রাখেন সাংগঠনিক সম্পাদক ইমরান হোসেন আরও বক্তব্য রাখেন সংগঠনের সহ সভাপতি জনাব আলম খান, হানিফ রাজু , আবদুর রহিম আরজু সহ আরে অনেকে। জেলার সকল উপজেলার প্রবাসীদের নিয়ে এই কমিটির পথচলা শুরু হলো।